title: Η επικοινωνία γονέων και παιδαγωγών στη προσχολική αγωγή και η συμβολή της τεχνολογίας στην επίτευξη της
title: Parent - teacher communication in pre-school education and the contribution of technology towards its success
titleType: AlternativeTitle
Creators: name: Γκαντέλα, Χριστίνα
name: Πίτσιου, Αριστέα
Publisher: name: Πανεπιστήμιο Δυτικής Αττικής
Year: 2023
Subjects: Επικοινωνία γονέων – παιδαγωγών
Τεχνολογικά μέσα
Προσχολική αγωγή
Τεχνολογικές εξελίξεις
Πληροφοριακά συστήματα

description: Η οικογένεια και η εκπαίδευση αποτελούν θεσμούς που εξασφαλίζουν τη λειτουργία της κοινωνίας. Αφενός η οικογένεια αναπαράγοντας και φροντίζοντας τα μέλη της και αφετέρου το εκπαιδευτικό σύστημα μεταδίδοντας γνώσεις και αξίες σε αυτά, δημιουργούν μελλοντικούς πολίτες ικανούς να ανταποκριθούν στις ολοένα αυξανόμενες ανάγκες της κοινωνίας και να συμβάλλουν στην ευημερία και την ανάπτυξη της. Το οικογενειακό και το σχολικό περιβάλλον , είναι τα πρώτα στα οποία εντάσσεται το παιδί μόλις έρθει στο κόσμο και συνεπώς αποτελούν πυλώνες για την ομαλή εξέλιξη του. Η συνεργασία και η επικοινωνία μεταξύ σχολείου και οικογένειας έχει αναδειχθεί μέσω ερευνών ως βασική παράμετρος της γνωστικής, της κοινωνικής και της ψυχοσυναισθηματικής ανάπτυξης του παιδιού. Η παρούσα διπλωματική εργασία έχει ως στόχο αρχικά να αποδώσει τη σημασία της αμφίδρομης σχέσης σχολείου – οικογένειας στη πρώιμη παιδική ηλικία κι έπειτα να αναδείξει τη συμβολή της τεχνολογίας στην επικοινωνία παιδαγωγών και γονέων μέσα από τη χρήση ενός πληροφοριακού συστήματος. Στο πρώτο μέρος της εργασίας παρουσιάζεται μέσω της βιβλιογραφικής επισκόπησης το θεωρητικό πλαίσιο της σχέσης σχολείου και οικογένειας. Παρατίθενται πληροφορίες για το τρόπο λειτουργίας των βρεφονηπιακών σταθμών και καθορίζονται οι ρόλοι που διαδραματίζουν ο παιδαγωγός και ο γονέας στη πρόοδο του παιδιού. Έπειτα τονίζεται η αναγκαιότητα της επικοινωνίας μεταξύ βρεφονηπιακού σταθμού και οικογένειας, αναφέρονται οι τρόποι που χρησιμοποιούνται καθώς και οι δυσκολίες που προκύπτουν στην υλοποίηση της. Στο τέλος του πρώτου κεφαλαίου προτείνεται η χρήση της τεχνολογίας ως μέσο ενίσχυσης της επικοινωνίας αλλά και υπέρβασης εμποδίων που ενδεχομένως εμφανιστούν και παρουσιάζεται ενδεικτικά ένα πληροφοριακό σύστημα με το οποίο οι γονείς μπορούν να ενημερώνονται άμεσα από τη σχολική μονάδα για τη δράση του παιδιού στη σχολική τάξη. Στο δεύτερο μέρος ακολουθεί η ποιοτική έρευνα που διεξήχθη το σχολικό έτος φοίτησης 2022-2023. Το ερευνητικό εργαλείο που χρησιμοποιήθηκε ήταν οι δια ζώσης, δομημένες συνεντεύξεις και το δείγμα της έρευνας ήταν οι γονείς παιδιών που φοιτούν σε βρεφονηπιακούς σταθμούς. Παρουσιάζονται τα αποτελέσματα της έρευνας και εκφράζεται η θετική στάση των γονέων στη χρήση ενός πληροφοριακού συστήματος που θα τους έδινε τη δυνατότητα για έγκαιρη και λεπτομερή ενημέρωση για την εξέλιξη των παιδιών τους ακόμη κι όταν είναι δύσκολο να συναντήσουν δια ζώσης τον παιδαγωγό. Τέλος, η πρωτοτυπία της παρούσας μελέτης έγκειται στην ανάδειξη της σημασίας της συνεχούς επικοινωνίας γονέων και παιδαγωγών στη προσχολική αγωγή καθώς αφορά μία ευαίσθητη ηλικιακή ομάδα, τα βρέφη και τα παιδιά προσχολικής ηλικίας. Τα αποτελέσματα που παράγει μπορούν να συμβάλλουν στην επίτευξη νέων εκπαιδευτικών στόχων στους χώρους προσχολικής αγωγής όπως για παράδειγμα την εξ αποστάσεως επικοινωνία, αξιοποιώντας σύγχρονα τεχνολογικά μέσα χωρίς να αντικαθιστά τη δια ζώσης επαφή αλλά συμπληρώνοντας τη.